Ladislav Burlas

Prof. PhDr. Ladislav Burlas, DrSc. (* 3. apríl 1927, Trnava – † 11. február 2024, Bratislava) bol slovenský hudobný skladateľ, muzikológ a významný predstaviteľ slovenskej filozofie hudby, žiak Alexandra Moyzesa a Igora Hrušovského.Burlas, l. In: 

 Životopis 
V rokoch 19461951 vyštudoval odbor hudobná veda – estetika na Filozofickej fakulte Univerzity Komenského v BratislaveLadislav Burlas. In:  a v rokoch 19511955 absolvoval VŠMU v Bratislave. 1951 PhDr., 1955 Mgr., 1960 CSc., 1980 DrSc., v roku 1993 bol vymenovaný za profesora. V rokoch 19511989 pôsobil v SAV v Bratislave ako vedecký pracovník. Od roku 2001 bol dekanom Fakulty múzických umení Akadémie umení v Banskej Bystrici.

Komponoval pre zbor a orchester, symfonickú hudbu, hudobné skladby určené sólovým husliam, hudbu pre husle a orchester, skladby pre detské zbory a i. Je autorom odborných prác a publicistických odborných štúdií a príspevkov. V decembri 1992 Burlas skompletizoval aranžmán pre hymnu Slovenskej republiky Nad Tatrou sa blýska, hymnu po Burlasovej úprave hudobnej zložky následne nahrala 16. decembra 1992 Slovenská filharmónia s dirigentom Ondrejom Lenárdom. Od 1. januára 1993 je Burlasov aranžmán využívaný ako oficiálna verzia slovenskej hymny.

V roku 2008 mu bol prezidentom Slovenskej republiky Ivanom Gašparovičom udelený Pribinov kríž II. triedy.

 Osobný život 
S manželkou, etnomuzikologičkou Soňou Burlasovou (rod. Slávikovou; * 1927 – † 2021)Soňa Burlasová, rod. Sláviková. In:  mal synov Martina (* 1955) a Ivana (* 1959). Obaja pôsobia ako hudobní skladatelia.

 Ocenenia 
 Cena ministerky kultúry SR za rok 2017, za celoživotné aktívne pôsobenie v oblasti slovenskej hudobnej kultúry (za celoživotné aktívne pôsobenie v oblasti slovenskej hudobnej kultúry s dôrazom na jeho umelecký vklad v oblasti skladateľskej tvorby, mimoriadny vedecký prínos vo sfére muzikológie a za dlhoročné pedagogické pôsobenie, ktorým spoluformoval nové generácie skladateľov a muzikológov), 2018 

 Diela 
 Realistické tradície slovenskej hudby, Martin, 1952
 Alexander Moyzes, Bratislava, 1956
 Slovenská hudobná moderna, Bratislava, 1983
 Pohľady na súčasnú slovenskú hudobnú kultúru, Bratislava, 1987
 Teória hudobnej pedagogiky, Prešov, 1997
 Hudba – komunikatívny dynamizmus, Bratislava, 1998
 Hudba – želania a rezultáty: zobrané muzikologické spisy z rokov 19571999, Bratislava, 2000

 Literatúra 
 Kto bol kto v Banskej Bystrici v roku 2001

 Referencie 

 Externé odkazy 
 Ladislav Burlas na webe Hudobného centra

Kategória:Osobnosti z Trnavy
Kategória:Slovenskí hudobní skladatelia
Kategória:Slovenskí hudobní pedagógovia
Kategória:Slovenskí univerzitní profesori
Kategória:Slovenskí muzikológovia
Kategória:Slovenskí filozofi
Kategória:Skladatelia vážnej hudby 20. storočia
Kategória:Pracovníci Slovenskej akadémie vied
Kategória:Laureáti Pribinovho kríža II. triedy
Kategória:Vyučujúci na Akadémii umení v Banskej Bystrici
Kategória:Absolventi Filozofickej fakulty Univerzity Komenského v Bratislave
Kategória:Absolventi Vysokej školy múzických umení